**Pannónia Ösztöndíjprogram**

**PÁLYÁZATI FELHÍVÁS A 2024/2025- ös TANÉV TAVASZI FÉLÉVÉRE**

**Oktatói mobilitás megvalósítására a PTE külföldi partneregyetemein**

A Tempus Közalapítvány Kuratóriuma jóváhagyta a Pécsi Tudományegyetem (PTE) Pannónia Ösztöndíjprogram intézményi pályázatát, annak érdekében, hogy a modellváltott intézmények hallgatói, oktatói, dolgozói számára is folyamatosan biztosított legyen a nemzetközi együttműködésekben való részvétel.

A PTE a 2024/2025-ös tanévre **oktatói és kutatói** ösztöndíjakat hirdet meg, a tervezett oktatói és kutatói tevékenységek *megvalósítási időtartama*:

**2025. május 5. – 2025. augusztus 31.**

**Fontos! A pályázás folyamatos,** *azaz az egész tanévben lehet pályázatot beadni* **az alábbi kitétellel: A pályázat leadásának határideje az adott hónap vége, a pályázat megvalósítása leghamarabb az azt követő második hónap elejétől lehetséges (pl. április 30-ai beadás esetén a mobilitás időszaka június 1-jétől tervezhető).**

1. **Oktatási célú munkatársi mobilitás**

Oktatási célú munkatársi mobilitásnak minősülnek az olyan oktatási céllal megvalósított, külföldre irányuló, intézményközi megállapodáson alapuló munkatársi mobilitások, melynek időtartama ***minimum 2, maximum 10 nap.*** *A javasolt oktatói mobilitási időszak 5-7 munkanap.*

Külföldi felsőoktatási partnerintézményben töltött oktatási célú mobilitás esetén az érintett munkatárs egy felsőoktatási partnerintézménynél végezhet oktatói tevékenységet bármilyen tanulmányi területen. *(Benyújtható több pályázat is egy félévre vagy tanévre, de egy elnyert adott ösztöndíjjal csak egy adott intézménybe lehet kiutazni!)*

Az oktatási tevékenységnek hetente (és más, egy hétnél rövidebb tartózkodási idő esetén is) legalább **8 óra oktatást kell magában foglalnia**. Ha a mobilitás időtartama meghaladja az egy hetet, a nem teljes hét alatt megtartott minimális oktatási óraszámnak arányosnak kell lennie az adott hét időtartamával.

A kizárólag aktív konferenciarészvétel formájában megvalósuló oktatási célú mobilitások esetében a minimum oktatási óraszám követelménye nem alkalmazandó. A konferenciákon való aktív részvétel időtartama beleszámít az oktatási tevékenység időtartamába. Kizárólag résztvevőként történő megjelenés a konferenciákon nem támogatható. A mobilitási megállapodásban rögzíteni szükséges a tervezett tevékenységet a konferenciarészvétel esetén is, valamint a beszámolóban nyilatkozni kell azok teljesüléséről.

*Elfogadott absztrakt esetén vagy aktív tevékenységre (pl. workshop moderálás, adott prezentációs szekció vezetése stb.) felkérő levél birtokában javasoljuk a pályázat beadását.*

A mobilitási megállapodásban rögzíteni szükséges a tervezett tevékenységet a konferenciarészvétel esetén is, valamint a beszámolóban nyilatkozni kell azok teljesüléséről.

1. **Kutatási célú mobilitás**

A kutatási célú mobilitás új elem a mobilitási palettán, amelynek célja, hogy elősegítse a felsőoktatási intézmények hallgatóinak, oktatóinak és kutatóinak tudományos előmenetelét, a kortárs ismeretek elsajátítását, új eredmények születését és a nemzetközi kutatási együttműködések építését. Időtartama minimum 2, maximum 10 nap. *A javasolt mobilitási időszak 5-7 munkanap.*

1. **A kutatási célú munkatársi mobilitás feltételei oktatók, kutatók esetében**

* Az oktató/kutató tanszékvezetője/intézetvezetője/tudományos ügyekért felelős vezetője által aláírt **támogató nyilatkozat** szükséges a kutatói ösztöndíj pályázásához.
* Az ösztöndíjas időszakot követően az oktatónak/kutatónak **beszámolót** kell készítenie, amely tartalmazza a mobilitási időszak tevékenységeit, eredményeit. A beszámolót **az oktató/ intézetvezetője/tudományos ügyekért felelős vezetője fogadja el.**
* A kutatási célú ösztöndíjhoz kötött mobilitási megállapodásban rögzíteni szükséges a mobilitás alatt tervezett tevékenységeket és elérendő eredményeket.

1. **Pályázat benyújtására való jogosultság feltételei**

* A PTE-vel munkaviszonyban álló és oktatási tevékenységet ellátó munkatárs. *(félállásban alkalmazott vagy megbízási szerződéssel rendelkező oktató is jogosult)*
* Magyar állampolgár, vagy érvényes tartózkodási engedéllyel rendelkező munkatárs.
* A munkavállaló közvetlen vezetője a mobilitást támogatja.

1. **Pénzügyi feltételek**

Az utazást, biztosítást, szállásfoglalást illetőleg a kiutazó oktatónak/ munkatársnak magának kell intéznie, és az ezzel kapcsolatos költségek is őt terhelik. Ezen költségekhez az ösztöndíj szabadon felhasználható, de **az ösztöndíj csak hozzájárulás a mobilitáshoz,** **a teljes költséget nem feltétlenül fedezi.**

1. **Célországok és országcsoportok**

Az igényelhető támogatási összeg függ a mobilitások célországától. A célországok az alábbi országcsoportokba kerültek besorolásra.

| Országcsoport | Célországok |
| --- | --- |
| I. országcsoport | Andorra, Ausztrália, Ausztria, Belgium, Cook-szigetek, Dánia, Dél-Korea, Egyesült Államok, Egyesült Királyság, Feröer-szigetek, Fidzsi, Finnország, Franciaország, Hollandia, Hongkong, Írország, Izland, Izrael, Japán, Kanada, Kelet-Timor, Kiribati, Liechtenstein, Luxemburg, Makaó, Marshall-szigetek, Mikronézia, Monaco, Nauru, Németország, Niue, Norvégia, Palau, Pápua Új-Guinea, Salamonszigetek, San Marino, Svájc, Svédország, Szamoa, Szingapúr, Tajvan, Tonga, Tuvalu, Új-Zéland, Vanuatu |
| II. országcsoport | Afganisztán, Banglades, Belarusz, Bhután, Bosznia-Hercegovina, Bulgária, Ciprus, Csehország, Észak-Macedónia, Észtország, Georgia, Görögország, Horvátország, Irak, Jemen, Kambodzsa, Kína, Kirgizisztán, Koszovó, Laosz, Lengyelország, Lettország, Litvánia, Magyarország, Maldív-szigetek, Málta, Mianmar, Moldova, Montenegró, Nepál, Olaszország, Oroszország, Örményország, Örményország, Pakisztán, Portugália, Románia, Spanyolország, Srí Lanka, Szerbia, Szíria, Szlovákia, Szlovénia, Tádzsikisztán, Türkmenisztán, Ukrajna, Üzbegisztán |
| III. országcsoport | Albánia, Algéria, Angola, Antigua és Barbuda, Argentína, Azerbajdzsán, Bahamaszigetek, Bahrein, Barbados, Belize, Benin, Bolívia, Botswana, Brazília, Brunei, Burkina Faso, Burundi, Chile, Comore-szigetek, Costa Rica, Csád, Dél-Afrika, Dél-Szudán, Dominika, Dominikai Köztársaság, Dzsibuti, Ecuador, Egyenlítői-Guinea, Egyesült Arab Emírségek, Egyiptom, El Salvador, Elefántcsontpart, Eritrea, Etiópia, Fülöp-szigetek, Gabon, Gambia, Ghána, Grenada, Guatemala, Guinea, Guinea-Bissau, Guyana, Haiti, Honduras, India, Indonézia, Irán, Jamaica, Jordánia, Kamerun, Katar, Kazahsztán, Kenya, Kolumbia, Kongó, Kongói Demokratikus Köztársaság, Közép-afrikai Köztársaság, Kuba, Kuvait, Lesotho, Libanon, Libéria, Líbia, Madagaszkár, Malajzia, Malawi, Mali, Marokkó, Mauritánia, Mauritius, Mexikó, Mongólia, Mozambik, Namíbia, Namíbia, Nicaragua, Niger, Nigéria, Nigéria, Omán, Palesztina, Panama, Paraguay, Peru, Ruanda, Saint Kitts és Nevis, Saint Lucia, Saint Vincent és Grenadine-szigetek, São Tomé és Príncipe, Seychelles-szigetek, Sierra Leone, Suriname, Szaúd-Arábia, Szenegál, Szomália, Szudán, Szváziföld, Tanzánia, Thaiföld, Togo, Törökország, Trinidad és Tobago, Tunézia, Uganda, Uruguay, Venezuela, Vietnám, Zambia, Zimbabwe, Zöld-fokiszigetek |

**Utazási Napokra adható megélhetési támogatás**

Az általános mobilitási program keretében a mobilitásban résztvevő oktatók és munkatársak utazási támogatásban részesülhetnek akkor:

* Ha mobilitásuk célja **2000 km-nél közelebb** helyezkedik el. Ebben az esetben legfeljebb 2 utazási napra kaphatnak megélhetési támogatást intézményi döntés alapján. Utazási napokra megélhetési támogatás maximum 1 napra adható a tevékenység kezdete előtt, és 1 napra a tevékenység záró dátuma után.
* Ha mobilitásuk célja **2000 km-nél távolabb** helyezkedik el. Ebben az esetben az RVÉ 2024.10.03. határozat alapján. Az alábbi táblázat alapján részesülhet utazási támogatásban intézményi döntés alapján.

|  |  |  |  |  |  |
| --- | --- | --- | --- | --- | --- |
| ***Távolság*** | | ***EUR*** | ***Ft*** | ***Támogatási arány*** | ***Igényelhető utazási támogatás*** |
| ***Alsó határ*** | ***Felső határ*** |
| *2 000 km* | *2 999 km* | *395 EUR* | *158 000 Ft* | *50%* | *79 000 Ft* |
| *3 000 km* | *3 999 km* | *580 EUR* | *232 000 Ft* | *50%* | *116 000 Ft* |
| *4 000 km* | *7 999 km* | *1 188 EUR* | *475 200 Ft* | *50%* | *237 600 Ft* |
| *8 000 km* |  | *1 735 EUR* | *694 000 Ft* | *50%* | *347 000 Ft* |

Az utazási távolságok kiszámítása az un [Erasmus+ Distance Calculator](https://erasmus-plus.ec.europa.eu/resources-and-tools/distance-calculator) alkalmazás segítségével történik.

Az utazási támogatás igénybe vétele esetén, az igazoló dokumentumok köre kiegészül az utazás dátumát igazoló szállás és utazási dokumentumokkal!

1. **Pályázható partneregyetemek**

**Jelen felhívás keretén belül a pályázati kiírás mellékletében felsorolt európai és Európán kívüli partnerintézményekben pályázhatók meg oktatói mobilitások:**

* Európán belüli kapcsolatok esetében A Contact táblázat Művészeti Karra vonatkozó kapcsolatai alapján
* Tengerentúli, Európán kívüli kapcsolatok esetében, illetve kari szerződéseken megkötött oktatói helyek listája alapján
* Amennyiben a kar rendelkezik egyéb megállapodással (Bilateral Agreement, MoU, IIA stb.) az adott intézménnyel, amely nem szerepel a listában, Pannónia mobilitás helyszíneként az is választható.

***A PTE az*** [***EDUC Alliances partnerintézményeiben***](https://www.educalliance.eu/about-us/partners-members) ***megvalósuló mobilitásokat előnyben részesíti. Továbbá előnyt élveznek a*** [***QS World University Ranking***](https://www.topuniversities.com/world-university-rankings) ***illetve a*** [***Times Higher Education Ranking***](https://www.timeshighereducation.com/world-university-rankings/2024/world-ranking) ***-ekben jegyzett egyetemekre irányuló mobilitások.***

***Kérem, vegyék figyelembe, hogy a pályázható helyek listája a felhívás ideje alatt módosulhat. A pályázási folyamat első lépése mindenképp az legyen, hogy a pályázó meggyőződik a partnerintézmény fogadókészségéről.***

1. **Igényelhető ösztöndíj ráták:**

|  |  |  |
| --- | --- | --- |
| 1. országcsoport | 2. országcsoport | 3. országcsoport |
| 70.000 Ft/nap | 60.000 Ft/nap | 50.000 Ft/nap |

1. **Pályázati dokumentumok leadása**

A pályázatoknak az alábbi kötelezően benyújtandó dokumentumokat kell tartalmaznia:

* Mobility Agreement (munkaterv-jelen felhívás melléklete): 3 fél által aláírt tervezett oktatói - kutatói program leírása **konkrét időtaramra** vonatkozóan **(**év/hónap/napra), *PTE részéről aláíró a Kar dékánja vagy külügyekért is felelős dékánhelyettese*

*Fontos, hogy a vasárnapi vagy adott ország munkaszüneti napjára eső mobilitási kezdő vagy záró időpont szakmai magyarázatra szorul. (Ez nem érinti az utazási napokat.)*

* Rövid motivációs levél (angol nyelven vagy a célhelyen használt munkanyelven),
* Közvetlen munkahelyi vezető rövid támogató nyilatkozata, hozzájárulása a külföldi mobilitáshoz (magyar nyelven).

**Pályázás módja:** A fent jelzett pályázati dokumentumokat az oktatót foglalkoztató kar kari koordinátora felé kell benyújtani:

**Seres Beáta (**PTE MK, E/33 102-es iroda)

Email: [seres.beata@pte.hu](mailto:seres.beata@pte.hu)

Tel.: +3672-501 500/22814 mellék

**Beadási határidő a mobilitás hónapját kettővel megelőző hónap vége (pl. júniusi utazás esetén április 30-a.)**

A kari koordinátorok az előzetesen a kari Külügyi Bizottság által elbírált és a kar által jóváhagyott pályázatokat (kari adatbázissal) megküldik a PTE Nemzetközi Igazgatóság Mobilitási Programok Irodavezetőjének.

1. **Pályázatok elbírálása:**

A pályázatok végső bírálatát a PTE Erasmus Bizottsága végzi, a pályázók létszáma, és az Egyetem számára rendelkezésre álló támogatási összegek alapján. (**A pályázat pozitív elbírálása a rendelkezésre álló források függvénye.)**

A pályázatok elbírálásának általános szempontjai:

* a pályázó a tervezett tevékenység megvalósulása esetén integrálni tudja a megszerzett jó gyakorlatokat, ezáltal javítani tudja a szervezeti egység és az intézmény működését,
* a pályázó a megszerzett tapasztalatait és a jó gyakorlatokat átadja a hasonló területen dolgozó kollégáinak (multiplikátor hatás érvényesülése)
* a kiutazás hozzájárul az intézményi mobilitások minőségi és mennyiségi növekedéséhez, és az ezzel kapcsolatos szolgáltatások színvonalának emeléséhez.
* korábban mobilitásban való részvétel (pl. Erasmus+, Ceepus, Kiemelt Partnerségi) és a mobilitásiban érintett intézmények köre.

A pályázókat elektronikus úton a küldő Kar értesíti ki a döntésről.

1. **Szerződéskötés**

Az elfogadott pályázatot (a három megjelölt formailag elfogadott dokumentummal) követően a Támogatási szerződés megkötésére kerül sor, amely alapján a PTE az ösztöndíjat átutaláson keresztül *forintban* biztosítja.

**További információ**

Európán belül - Németh Judit, Mobilitási Programok Iroda, irodavezető: [nemeth.judit@pte.hu](mailto:nemeth.judit@pte.hu)

Európán kívül - Czéh Gábor, koordinátor [czeh.gabor@pte.hu](mailto:czeh.gabor@pte.hu)

**Sikeres pályázást kívánunk!**

Dr. habil. Lengyel Péter s.k.

dékán

PTE Művészeti Kar

*Melléklet – pályázható partnerintézmények*

**PÁLYÁZHATÓ PARTNERINTÉZMÉNYEK**

**PTE MK 2025**

|  |  |  |  |  |  |
| --- | --- | --- | --- | --- | --- |
| **Ország** | **Egyetem neve** | **Terület** | **ISCED**  **code** | **Oktatói kiutazó** | **Nap** |
| Czeh Republic | Brno University of Technology | fine arts | 213 | 1 | 5 |
| Czeh Republic | Jan Evangelista Purkyne University in Usti nad Labem | art and design | 210 | 1 | 5 |
| Germany | Staatliche Akademie der Bildenden Künste Karlsruhe | fine arts | 213 | 1 | 5 |
| Spain | University of Granada | fine arts | 213 | 2 | 10 |
| Spain | Conservatorio Superior de Música de Canarias | music and performing arts | 215 | 2 | 10 |
| Spain | Conservatorio Superior de Música "Eduardo Martínez Torner" del Principado de Austrias | music and performing arts | 215 | 1 | 5 |
| France | Ecole Supérieure d’Art d’Aix-en-Provence | fine arts | 213 | 1 | 5 |
| France | Ecole Supérieure des Beaux-Arts Tours Angers Le Mans | art and design | 210 | 1 | 5 |
| Italy | Conservatorio di Musica "L. Cherubini" di Firenze | music and performing arts | 215 | 1 | 5 |
| Italy | Accademia Di Belle Arti Di Roma | arts | 219 | 1 | 5 |
| Italy | Accademia Di Belle Arti Di Roma | arts | 210 | 1 | 5 |
| Italy | Accademia Di belle Arti Di Venezia | fine arts | 213 | 1 | 5 |
| Latvia | Latvian Christian Academy | fine arts | 213 | 2 | 10 |
| Portugal | Instituto Politécnico do Porto | music and performing arts | 215 | 1 | 5 |
| Poland | Akademia Muzyczna W Krakowie | music and performing arts | 215 | 2 | 10 |
| Poland | Akademia Muzyczna im. I.J. Paderewskiego w Poznaniu | music and performing arts | 215 | 1 | 5 |
| Poland | The E. Geppert Academyy of Arts and Design in Wroclaw | fine arts design | 213 | 1 | 5 |
| Romania | Universitatea Babes-Bolyai Cluj-Napoca | music and performing arts | 215 | 3 | 15 |
| Romania | Academia de Muzica "Gheorghe Dima" | music and performing arts | 215 | 1 | 5 |
| Romania | Universitatea de Arta si Design din Cluj-Napoca | art and design | 210 | 1 | 5 |
| Romania | University of Theatre of Tirgu Mures | music and musicology | 215 | 1 | 5 |
| Finland | Oulu University of Applied Sciences | media | 211 | 2 | 10 |
| Finland | University of Lapland | arts | 219 | 1 | 5 |
| Slovakia | Academy of Arts in Banska Bystrica | music and performing arts | 215 | 2 | 10 |
| Slovakia | Technical University of Kosice | arts | 219 | 1 | 5 |
| United Kingdom | University of Hertfordshire | fine arts | 213 | 1 | 5 |
| United Kingdom | University of Hertfordshire | music and performing arts | 215 | 1 | 5 |
| Switzerland | HEMU – Haute École de Musique – Fribourg-Freiburg | music | 215 | 1 | min.2 |

**PTE INTÉZMÉNYI SZINTŰ PARTNEREK 2024**

***AZ ALÁBBI PARTNERINTÉZMÉNYEK ESETÉBEN A PÁLYÁZÓNAK MEG KELL GYŐZŐDNI ARRÓL, HOGY AZ ADOTT INTÉZMÉNYBEN FOLYIK-E AZ Ő SZAKTERÜLETÉNEK MEGFELELŐ OKTATÁS***

|  |  |
| --- | --- |
| **PARTNER** | **Ország** |
| ADA University | Azerbajdzsán |
| Azerbaijan Medical University | Azerbajdzsán |
| University Center of Anapolis | Brazília |
| Masaryk University | Csehország |
| Kyungpook National University | Dél-Korea |
| Josip Juraj Strossmayer University | Horvátország |
| Akita International University | Japán |
| Doshisha University | Japán |
| Kwansei Gakuin University | Japán |
| University of Ontario Institute of Technology | Kanada |
| Karagandy University of the Name of Academician E.A. Buketov | Kazahsztán |
| University of Nairobi | Kenya |
| North China University of Science and Technology | Kína |
| CES Universidad | Kolumbia |
| Jagiellonian University | Lengyelország |
| Université Mohammed VI Polytechnique, EGE Rabat | Marokkó |
| Higher School of Economics | Oroszország |
| Universidad Peruana de Ciencias Aplicadas | Peru |
| Partiumi Keresztény Egyetem | Románia |
| Sapientia EMTE | Románia |
| National Chengchi University | Tajvan |
| National Tsing Hua University | Tajvan |
| Coe College | USA |
| Florida Gulf Coast University | USA |
| MSU Denver | USA |
| University of St. Thomas | USA |
| University of West Florida | USA |

|  |  |
| --- | --- |
| **PARTNER** | **Ország** |
| University of Tirana | Albánia |
| University of Vlore | Albánia |
| University of Mostar | Bosznia |
| University of Sarajevo | Bosznia |
| University of Tuzla | Bosznia |
| University of Botswana | Botswana |
| Stellenbosch University | Dél-Afrika |
| INTEC | Dominikai K. |
| Addis Ababa University | Etiópia |
| University of San Carlos | Fülöp Szigetek |
| Georgian Institute of Public Affairs | Georgia |
| BINUS University | Indonézia |
| University of Muhammadiyah Malang | Indonézia |
| National University of Management | Kambodzsa |
| Hubei University of Technology | Kína |
| Solbridge International School of Business | Korea |
| University of Montenegro | Montenegro |
| Mahidol University | Thaiföld |
| Ferencz Rakoczi II Transcarpathian Hungarian College of Higher Education | Ukrajna |

EDUC University Alliance Partneregyetemek

|  |  |
| --- | --- |
| [University of Potsdam](https://www.educalliance.eu/univs/university-of-potsdam) | Németország |
| [University of Cagliari](https://www.educalliance.eu/univs/university-of-cagliari) | Olaszország |
| [Jaume I University](https://www.educalliance.eu/univs/jaume-i-university) | Spanyolország |
| [University of South-Eastern Norway](https://www.educalliance.eu/univs/university-of-south-eastern-norway) | Norvégia |
| [Masaryk University](https://www.educalliance.eu/univs/masaryk-university) | Csehország |
| [University Paris Nanterre](https://www.educalliance.eu/univs/university-paris-nanterre) | Franciaország |
| [University of Rennes](https://www.educalliance.eu/univs/university-of-rennes) | Franciaország |